CELEX: C2001/074A/01
Language: da
Date: 2001-03-07 00:00:00
Title: Meddelelse om ledig stilling — CJ 01/01 — Direktør for oversættelsen

7.3.2001          DA                          De Europæiske Fællesskabers Tidende                                       C 74 A/1
                                                                 III
                                                            (Oplysninger)
                  DE EUROPÆISKE FÆLLESSKABERS DOMSTOL
                                      MEDDELELSE OM LEDIG STILLING — CJ 01/01
                                                        (2001/C 74 A/01)
         Stillingen som direktør for oversættelsen (stillingsgruppe A 2) ved De Europæiske Fællesskabers Domstol
         i Luxembourg bliver snarest ledig. Stillingen besættes i henhold til artikel 29, stk. 2, i vedtægten for
         tjenestemænd i De Europæiske Fællesskaber.
         STILLINGSBESKRIVELSE
         Oversættelsesdirektoratet oplever i dag en betydelig vækst i antallet af ansatte, og denne vækst vil
         sandsynligvis fortsætte i de kommende år. Antallet af jurist-lingvister (ca. 300 ud af i alt 450 ansatte) i
         direktoratet er vokset med mere end to tredjedele i de sidste syv år, og det påregnes, at der også i de næste
         år vil ske en betydelig tilgang, bl.a. på grund af Den Europæiske Unions udvidelse med nye medlemsstater.
         Direktøren for oversættelsen skal således være i stand til at lede en betydelig enhed i hurtig vækst. Han
         skal have en stor organisationssans, og han må kunne videreudvikle direktoratets strukturer, og i denne
         forbindelse fremsætte de nødvendige forslag vedrørende direktoratets organisation med henblik på den
         nært forestående udvidelse. I forhold til de ansatte skal han desuden kunne overbevise og motivere, han
         skal kunne inspirere og koordinere arbejdet for direktoratets elleve afdelingschefer og samarbejde effektivt
         med Domstolens øvrige direktører.
         Endvidere stiger arbejdsbyrden konstant, men forøgelsen af antallet af ansatte vil ikke alene være
         tilstrækkelig til at opfange hele denne stigning, hvorfor alle anstrengelser må sættes ind på at øge
         direktoratets allerede høje produktivitet. Dette må især ske ved en bedre organisation og ved en udbredt
         brug af ny teknologi. Direktøren for oversættelsen må således dokumentere en høj grad af interesse for
         edb, og han skal beherske de værktøjer inden for edb og kontorautomatisering, der findes på Domstolen.
         Han må konstant bestræbe sig på at forbedre og harmonisere direktoratets arbejdsmetoder.
         De reformer, der må sættes i gang for at organisere og modernisere direktoratet, skal desuden ske under
         stadig hensyntagen til de behov, der følger af Domstolens funktion som dømmende myndighed, hvorved
         oversættelsernes høje kvalitet skal bibeholdes. Den nye direktør skal derfor have et indgående kendskab
         til de problemer, der er forbundet med oversættelse af juridiske tekster, og han skal kunne virke under
         hensyntagen til Domstolens organisationsform og funktion.
         Henset til den sammenhæng, som den nye direktør skal indgå i, skal han have en fuldstændig juridisk
         uddannelse afsluttet med eksamensbevis fra et universitet, og han skal kunne godtgøre et indgående
         kendskab til et af De Europæiske Fællesskabers officielle sprog, et godt kendskab til et andet officielt sprog
         og et tilfredsstillende kendskab til et tredje officielt sprog. Af tjenstlige grunde skal han have et godt
         kendskab til fransk.
 ---pagebreak--- C 74 A/2         DA                       De Europæiske Fællesskabers Tidende                                  7.3.2001
         INDGIVELSE AF ANSØGNINGER
         Ansøgninger skal indgives skriftligt og stiles til justitssekretæren ved De Europæiske Fællesskabers
         Domstol, Kirchberg, L-2925 Luxembourg, senest den 6. april 2001. Ansøgninger skal være vedlagt et
         detaljeret curriculum vitæ og alle andre relevante dokumenter. Ansøgerne skal endvidere vedlægge et
         notat på højst fem sider om, hvilke planer de har for opgaven, og hvad der efter deres mening gør dem
         kvalificeret til stillingen.